 **REPUBLIKA HRVATSKA**

**KARLOVAČKA ŽUPANIJA**

 **OPĆINA PLAŠKI**

 **OPĆINSKO VIJEĆE**

**KLASA: 024-02/25-02/004**

**URBROJ: 2133-14-01/01-25-1**

**Plaški, 19. veljača 2025.**

Sukladno članku 13. stavka 4. Zakona o zaštiti od požara („Narodne novine“, broj 92/10, 114/22), članka 37. Statuta Općine Plaški („Glasnik Karlovačke županije“, broj 41/23), a temeljem Procjene ugroženosti od požara i tehnološke eksplozije Općine Plaški 1. revizija („Glasnik Karlovačke županije“, broj 1/24) i Godišnjeg provedbenog plana unapređenja zaštite od požara na području Karlovačke županije za 2025. godinu („Glasnik Karlovačke županije“, broj 57c/24), Općinsko vijeće Općine Plaški na 25. sjednici održanoj 19. veljače 2025. godine donosi

**GODIŠNJI PROVEDBENI PLAN**

**unapređenja zaštite od požara na području Općine Plaški za 2025. godinu**

**I.**

U cilju unapređenja zaštite od požara na području Općine Plaški Općinsko vijeće Općine Plaški donosi godišnji provedbeni plan unapređenja zaštite od požara na području Općine Plaški za 2025. godinu.

**II.**

Za unapređenje mjera zaštite od požara na području Općine Plaški potrebno je u 2025. godini provesti sljedeće tehničke i organizacijske mjere:

1. Jedinice lokalne i područne (regionalne) samouprave, dužne su razmotriti važeće Planove zaštite od požara, iste ažurirati te uskladiti s novonastalim uvjetima temeljem izvješća o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

Jedinice lokalne samouprave koje još nisu usvojile Plan zaštite od požara, dužne su nadležnom ministarstvu dostaviti pisano očitovanje o neizvršenju zakonske obaveze.

**Izvršitelj zadatka:** **Općinski načelnik**

1. Jedinice lokalne i područne (regionalne) samouprave dužne su organizirati sjednice Stožera civilne zaštite tematski vezano uz pripremu protupožarne sezone u 2025. godini. U tu svrhu, na sjednicama Stožera potrebno je:
* usvojiti Plan rada Stožera civilne zaštite za ovogodišnju požarnu sezonu,
* usvojiti Financijski plan osiguranih sredstava za provođenje zadaća tijekom ovogodišnje požarne sezone,
* predložiti za usvajanje Plan operativne provedbe Programa aktivnosti na svom području,
* usvojiti Plan aktivnog uključivanja svih subjekata zaštite od požara na svom području.

**Izvršitelj zadatka:** **Općinski načelnik**

***Sudionici:*** *Zapovjednik nadležne vatrogasne zajednice – DVD Plaški*

1. Jedinice lokalne samouprave, Javne ustanove za upravljanje nacionalnim parkovima, parkovima prirode i zaštićenim područjima na županijskoj razini te Hrvatske šume d.o.o., dužni su ažurirati, odnosno izraditi planove prostora, planove infrastrukture, planove motrenja, čuvanja i ophodnje te propisati mjere zabrane nekontroliranog i neovlaštenog pristupa i boravka na tim prostorima ili građevinama za razdoblje visokog i vrlo visokog indeksa opasnosti od nastanka požara.

Izrađene planove i propisane mjere navedeni subjekti dužni su dostaviti Vatrogasnoj zajednici Karlovačke županije.

Podaci i grafički prilozi u planovima moraju biti pripremljeni i dostavljeni u elektroničkom obliku (shapefile, KML) kako bi se mogli implementirati i pregledavati u Zemljopisno obavijesnom sustavu (ZeOS, e-vatrogastvo, HVZ – giscloud).

**Izvršitelj zadatka:** **Općinski načelnik**

 *Hrvatske šume d.o.o.*

 *Hrvatska poljoprivredno – šumarska savjetodavna služba*

 *Javna ustanova Park prirode „Žumberak“*

 *Nacionalni Park „Plitvička Jezera“*

1. Općinski načelnik ima pravo i obavezu skrbiti o potrebama i interesima građana na svom području za organiziranjem učinkovite vatrogasne službe.

Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za JLS potrebno je osigurati potreban broj operativnih vatrogasaca te poduzimati ostale propisane mjere donošenjem Odluka o organizaciji vatrogasne službe.

U svrhu poboljšanja učinkovitosti vatrogasne službe za operativne dobrovoljne vatrogasce potrebno je propisati prava sukladno članku 96. Zakona o vatrogastvu.

Učinkovitost vatrogasne službe vezana je uz primjenu preventivnih mjera zaštite od požara tako da jedinice lokalne i područne (regionalne) samouprave mogu odraditi kontrolu provedbe propisanih mjera zaštite od požara na svom području, a sukladno članku 47. Zakona o zaštiti od požara.

**Izvršitelj zadatka:** **Općina Plaški**, *pravne osobe*

**Sudionici:**  *Vatrogasna zajednica Karlovačke županije, DVD Plaški*

1. Na temelju Procjene ugroženosti od požara i tehnoloških eksplozija Općine, potrebno je izraditi srednjoročni plan nabave (zanavljanja) vatrogasnih vozila, opreme i sredstava te sukladno važećim propisima obaviti opremanje vatrogasnih postrojbi.

Za potrebe vatrogasnih postrojbi potrebno je osigurati odgovarajuća spremišta za vatrogasna vozila i tehniku.

Izraditi i voditi centralnu evidenciju vatrogasnih objekata, vozila, opreme i sredstava za područje odgovornosti.

Organizirati sustavnu kontrolu, servis i popravak vatrogasnih vozila, opreme i sredstava kako bi ista bila trajno spremna za operativnu uporabu na vatrogasnim intervencijama.

**Izvršitelj zadatka**: **Općina Plaški**

 *DVD Plaški*

**Sudionici:** *Vatrogasna zajednica Karlovačke županije*

1. Za učinkovito i uspješno djelovanje vatrogasne službe od trenutka uzbunjivanja i početka intervencije do lokaliziranja i gašenja požara, potrebno je osigurati učinkovit sustav uzbunjivanja i komunikacije.

Vatrogasna zajednica Karlovačke županije bit će nositelj izrade Plana sustava uzbunjivanja i Plana sustava veze za područje Karlovačke županije.

Navedenim planovima treba odrediti tehnička sredstva i standardne operativne postupovnike koji se koriste pri vatrogasnim intervencijama, a u skladu s potrebama vatrogasne službe unutar sustava civilne zaštite Karlovačke županije.

Rado poboljšanja učinkovitosti provođenja aktivnosti prilikom velikih nesreća potrebno je definirati i primjenjivati Intervencijsko Zapovjedni Sistem (IZS).

**Izvršitelj zadatka:** *Županija*

 *Vatrogasna zajednica Karlovačke županije*

 **Općina Plaški**

 *DVD Plaški*

1. U postupku donošenja prostorno – planske dokumentacije (prvenstveno provedbene) ovisno o razini prostornih planova obavezno je primijeniti mjere zaštite od požara sukladno važećim propisima.

**Izvršitelj zadatka: Općina Plaški**

1. U naseljima gradskog karaktera i središtima ostalih većih naselja sustavno poduzimate potrebne mjere kako bi prometnice i javne površine bilo uvijek prohodne u svrhu nesmetane intervencije. U višekatnim objektima i većim kompleksima pravnih osoba osigurati stalnu prohodnost vatrogasnih pristupa i putova evakuacije.

**Izvršitelj zadatka:** *Pravne osobe koje upravljaju javnim cestama sukladno*

 *važećim propisima*

 **Općina Plaški**

 *Odgovorne osobe višekatnih objekata i vlasnika većih*

 *kompleksa pravnih osoba*

1. Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima.

Hidrantsku mrežu nužno je u potpunosti uskladiti s važećim propisima.

**Izvršitelj zadatka:** **Općina Plaški**

 *Pravne osobe koje se bave djelatnošću javne vodoopskrbe*

1. U ruralnim područjima u kojima nije moguće zadovoljiti učinkovitu vatrogasnu intervenciju unutar propisanih 15 minuta odrediti i označiti hidrante posebne namjene za potrebe gašenja požara u početnoj fazi. Ovakve hidrante posebno označiti te opremiti osnovnom armaturama za gašenje požara smještenim u hidrantske ormariće.

**Izvršitelj zadatka:** **Općina Plaški**

 *Pravne osobe koje se bave djelatnošću javne vodoopskrbe*

1. Sukladno Zakonu o gospodarenju otpadom („Narodne novine“ broj 84/21, 142/23), otpad se smije skladištiti ili zbrinjavati samo u građevinama i uređajima određenim za tu namjenu na propisani način. Sva odlagališta otpada koja ne zadovoljavaju uvjete utvrđene Pravilnikom o odlagalištima otpada („Narodne novine“ broj 4/23), potrebno je sanirati i zatvoriti. Na svim odlagalištima je potrebno osigurati odgovarajući vatrogasni pristup. Odlagališta za koja postoje odobreni planovi sanacije i/ili zatvaranja i koja zadovoljavaju uvjete iz navedenog Pravilnika, mogu se koristiti do uspostave županijskog centara za gospodarenje otpadom.

Na odlagalištima otpada koja zadovoljavaju propisane uvjete i koja se planiraju koristiti do uspostave županijskog centara za gospodarenje otpadom obavezna je primjena odredbi Zakona o otpadu navedenog Pravilnika te drugih propisa kojima je regulirana zaštita na radu i zaštita od požara.

**Izvršitelj zadatka:** **Općina Plaški**

 *Pravne osobe koje upravljaju odlagalištima*

 *Pravne osobe koje obavljaju komunalnu djelatnost*

1. Sukladno važećim propisima potrebno je regulirati zaštitu od požara na otvorenom prostoru, nužno je propisati mjere za sprječavanje nastajanja požara na otvorenom prostoru posebno u periodu povećane opasnosti od požara.

Donijeti Odluku o organiziranju motrilačko dojavne službe u periodima povećanog indeksa opasnosti od nastajanja požara na otvorenom prostoru.

**Izvršitelj zadatka:** **Općina Plaški**

**Sudionici:** *Vatrogasna zajednica Karlovačke županije*

 *DVD Plaški*

1. Organizirati savjetodavne sastanke sa svim sudionicima i obveznicima provođenja zaštite od požara, a prvenstveno: vlasnicima šumskih površina, vlasnicima i korisnicima poljoprivrednog zemljišta, stanovnicima naselja seoskog karaktera koji se pretežito bave poljoprivrednom djelatnošću, šumarskim i poljoprivrednim inspektorima te inspektorima zaštite od požara PU Karlovačke u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

Vatrogasna zajednica Karlovačke županije će u suradnji s JLS, Hrvatskim šumama (UŠP Karlovac i Ogulin), nadležnom Savjetodavnom službom i s Lovačkim savezom Karlovačke županije izraditi model planiranja izrade i održavanja protupožarnih prosjeka s elementima šumske ceste u lovištima.

Izraditi program sezonskog zapošljavanja radnika koji putem javnim radova mogu obavljati navedene poslove na području Karlovačke županije.

**Izvršitelj zadatka:** **Općina Plaški**

 *Vatrogasna zajednica Karlovačke županije*

**Sudionici:** DVD Plaški

 *HŠ UPŠ Karlovac i Ogulin*

 *Savjetodavna služba*

 *Lovački savez Karlovačke županije*

 *Inspektor PUKA*

1. Nužno je propisati mjere za uređivanje i održavanje rudina, živica i međa, poljskih putova i kanala sukladno važećim propisima.

**Izvršitelj zadatka:** **Općina Plaški**

1. Obavezno je redovno čišćenje vodotoka i melioracijskih kanala od biljnog i komunalnog otpada. U suradnji s Vatrogasnim zajednicama gradova, općina i područja za potrebe vatrogasnih intervencija, a sukladno planovima zaštite od požara nužno je urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara.

**Izvršitelj zadatka:** **Općina Plaški*,*** *Hrvatske vode d.o.o.*

**Sudionici*:*** *DVD Plaški*

1. Obavezan je nadzor i skrb nad državnim, županijskim i lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obavezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar, omogućiti ili olakšati njegovo širenje.

**Izvršitelj zadatka:** *Hrvatske ceste d.o.o.,*

 *Županijska uprava za ceste Karlovačke županije*

 **Općina Plaški**

**III.**

Financijska sredstva za provedbu obaveza koje proizlaze iz ovoga Provedbenoga plana, planiraju se Proračunom Općine Plaški za 2025. godinu.

**IV.**

Provedbeni plan unapređenja zaštite od požara Općine Plaški za 2025. godine donosi se na temelju Godišnjeg provedbenog plana unapređenja zaštite od požara na području Karlovačke županije za 2025. godinu („Glasnik Karlovačke županije“, broj 57c/24).

**V.**

Sukladno članku 13. stavku 8. Zakona o zaštiti od požara („Narodne novine“ broj 92/10, 114/22), Općinsko vijeće Općine Plaški najmanje jednom godišnje razmatra Izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

**VI.**

Ovaj Provedbeni plan stupa na snagu osmog dana od dana objave u „Glasniku Karlovačke županije“ te će se objaviti i na službenoj web stranici Općine Plaški, [www.plaski.hr](http://www.plaski.hr).

 **PREDSJEDNIK**

 **Ivica Klečina, dipl. theol.**